Zhantas/Cleaned-Kyrgyz_Wikipedia huggingface dataset:
Бекиев Курманбек

Бекиев Курманбек (1946–2003) - 1946-жылдын 10-ноябрында Кара-Кулжа районундагы Тоготой айылында туулган. Орто мектепти аяктагандан кийин, Фрунзе шаарындагы Самарканд кооперативдик институтунун филиалында окуп, турмуш шартка байланыштуу бүтпөй калган. 

1974–1980-жж. Ош шаарындагы текстиль комбинатынын автогаражында май куюучу, автогараждын башчысы болуп эмгектенген. 

1982-жылдан “Кара-Кулжа” совхозунун № 1 бөлүмүндө эсепчи, бригадир болуп иштеп жүрүп, 1988–1992-жж. Оштогу айыл чарба техникумун сырттан окуп бүтүргөн. “Кашка-Жол” айыл өкмөтүндө катчы, салык жыйноочу болуп иштеп, ден соолугуна байланыштуу эс алууга чыккан жана 50 жашынан баштап ыр жаза баштаган. Анын ыр жазып калуусуна бир тууган тагасы, акын Курбанбай Калдыбаевдин таасири болгон. 

1999-жылы алгачкы “Тоготой кайрыктары” деген ыр жыйнагын окурмандарга тартуулаган. 

Акын узакка созулган оорудан кийин 2003-жылдын 6-октябрында каза болгон. 

2005-жылы иниси Жеңишбай Бекиевдин демөөрчүлүгү менен К.Бекиевдин “Жан дүйнө” деген ырлар жыйнагы жарыкка чыккан.

 Жарык көргөн китептери 
 Кыргыз тилинде 
Тоготой кайрыктары. – Б., 1999. – 102 б. 

Жан дүйнө. – Б., 2005. – 127 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Брудный Арон

Брудный Арон – жазуучу. Фрунзе шаарында 1932-жылы 13-январда туулган.

1948-жылы №6 орто мектепти аяктап, 1949–1951-жж. Ленинградда окуп, бирок 1948-1953-жж. Фрунзе шаарынан Кыргыз мамлекеттик медицина институтунан жана 1951-1954-жж. Кыргыз мамлекеттик университетинин тарых факультетинен билим алган. 

1974-жылы философия илимдеринин доктору, профессор болгон. 40 жыл Илимдер академиясында, кийин Славян университетинде психологиядан лекция окуп, 1998-жылы Америка университетинде Психология лабораториясын жетектеген. Көптөгөн илимий макалаларды жарыялап, илим тармагында Кыргызстандын мамлекеттик сыйлыгына татыктуу болгон. 

1988-жылы Улуттук илимдер академиясынын мүчө-корреспонденти, 2002-жылы Россия Табигый илимдер академиясынын чет өлкөлүк мүчөсү, ошондой эле 2000-жылы Калифорния Билим берүү академиясынын мүчөсү жана 1997-жылы педагогикалык жана социалдык илимдердин академиясынын мүчөсү болуп шайланган. 

Алгачкы көркөм чыгармасы ХХ кылымдын 40-жылдарына таандык, бирок кеч басыла баштаган. Бир катар новеллалардын, киносценарийлердин (алардын бири боюнча Швейцарияда “Зеркало Теней” фильми тартылган) жана пьесалардын (“Спиритический сеанс” Москвада коюлган) автору. «Невидаль», «П., которого нет живых», «Китаянка», «Больной», «А по утру она вновь улыбалась…» ж.б. чыгармалары «Апокриф» журналына, «Чабыт» альманахына ж.б. басылмаларга жарыяланган.

 Жарык көргөн китептери 
 Орус тилинде 
Наука понимать: Научно-литературная монография. - Б.: Фонд-Сорос, 1989. - 480 с.

Пространство возможностей: Научно-литературная монография. - Б.: Фонд-Сорос, 2001. - 505 с. 

Персонетика: Научно-литературная монография. - М.: Лабиринт, 2003. - 183 с.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Жаңыбаева Ширинкан (Майкан Кызы)

Жаңыбаева Ширинкан (Майкан Кызы) (1960-1980) – акын. Токтогул районунун Кара-Жыгач (Кызыл-Жазы) айылында 1960-жылы туулган. 

1977-жылы айылындагы Кызыл-Жазы орто мектебин аяктап, Фрунзедеги В.В.Маяковский атындагы кыз-келиндер педагогикалык институтуна тапшырып, библиотека-библиография бөлүмүндө окуган.

1976-жылы Токтогул райондук «Учкун» гезитине ырлары байма-бай жарыялана баштаган. Кийин республикалык «Ленинчил жаш» гезитинде, «Кыргызстан маданияты» жумалыгында, «Жаш Ленинчил» журналында жарыяланган. 

1980-жылы анын «Жазгы жамгыр» аттуу ырлар жыйнагы Кыргызстан жазуучулар Союзунун жаштар секциясында талкууланып, «Мектеп» басмасына жарыкка чыгаруу үчүн тапшырылып, 1981-жылдын планына киргизилген. 

1980-жылы ал сарык оорусунан Кант шаарындагы ооруканада каза тапкан. 

2009-жылы «Агым» гезитине акын Зайырбек Ажыматовдун «Буюккан тагдыр» аттуу эскерүү макаласы менен Ш.Жаңыбаеванын бир топ ырлары жарык көргөн.

=Жарык көргөн китеби

 Кыргыз тилинде 
Жалгыз караан»: Ырлар. – Б.: Кыргыз Республикасынын Мамлекеттик интеллектуалдык менчик кызматынын Мамлекеттик мүлк фонду, 2010. – 46 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

Категория: Кыргыз Республикасынын жазуучулары
Токчоро Жолдошов

Жолдошов Токчоро thumb|center|200pxЖалпы маалыматТөрөлгөндө берилген аты: Жолдошов ТокчороТуулган жылы: 1903-жылы Туулган жери: Кара-Булак айылы, Кемин району, Чүй, КыргызстанӨлкө: 22px|border|Кыргызстан желегиКыргызстанИшмердүүлүгү: адабиятчы

Жолдошов Токчоро (1903-1937) – адабиятчы. Кемин районунун Кара-Булак айылында 1903-жылы туулган. 1919-жылы комсомолго кирип, 1920-жылы үч айлык педагогикалык курсту бүтүргөн. 1920-1921-жж. Суусамырда мугалим болуп иштеген. 1921-1925-жж. Верный (Алма-Ата) шаарындагы Жети-Суу агартуу институтунда окуп, РКП(б)нын мүчөлүгүнө кабыл алынган.

1925-жылы институтту бүтүрүп, Кара-Кыргыз облустук аткаруу комитетинин эл агартуу бөлүмүнүн карамагына келип, Каракол эл агартуу бөлүмүнүн башчысы болуп иштеген. Ошол эле жылы Москвада СССР элдеринин Борбордук басмасынын редактору жана секретары болуп иштеп, кыргыз акындарынын тунгуч жыйнагы «Кызыл гүл» жарыкка чыккан. 1927-1928-жж. «Көрктүү адабият менен акындарыбыз» аттуу макалалар түрмөгү «Эркин-Тоо» жана «Кызыл Кыргызстан» гезиттерине басылган.

1927-1929-жж. Кыргыз АССРинин эл агартуу комиссариатынын алдындагы Академиялык борборунун начальниги болуп иштеген. 

1929-1931-жж. Кыргызстан Борбордук Аткаруу Комитетинин жооптуу катчылыгынын кызматын аткарган жана Президиумунун мүчөлүгүнө шайланган.

1931-1932-жж. Кыргыз АССРинин колхоз борборунун төрагасы болуп иштеген. 1933-1935-жж. Эл агартуу комиссары, ВКП(б)нын Кыргыз обкомунун мүчөсү болгон.

 Жарык көргөн чыгармалары 
 Кыргыз тилинде 
 Кыргыз тилинде адабияттардын бастырууга киришүү керек. – Ф.: Эркин-Тоо, 1925. 
 Кызыл гүл. - М.: Кеңеш Союзундагы элдердин Борбордук басмасы, 1927. 
 Кызыл Кыргызстан. Ф.: Орок-балка, 1926. 
 Тил, Имла, Термин (атоо) жөнүндө. - Ф.: Эркин-Тоо, 1927. 
 Жаңы тамга жөнүндө. - Ф.: Эркин-Тоо, 1927. 
 Алиппеге бир нече тыбыш жана тамга коштук. - Ф.: Эркин-Тоо, 1928. 
 Маданият өзгөрүшүнө колкабышчылар. - Ф.: Жаңы маданият жолунда, 1928. 
 Касымалынын «Ажары», Сакучулдун сыны. - Ф.: Жаңы маданият жолунда, 1928. 
 Октябрь жана кыргыз адабияты. - Ф.: Жаңы маданият жолунда, 1928. 
 Кайгылуу Какей. - Ф.: Кызыл Кыргызстан, 1928. - №11/370. 
 Жаңы алиппе кызматында жетишкендиктерибиз жана кезектеги иштерибиз. - Ф.: Жаңы маданият жолунда, 1928. - №1, 1-2 беттер. 
 Адабият майданында. - Ф.: Эркин-Тоо, 1926. - №71/140. 
 Көрктүү адабият менен акындарыбыз. - Ф.: Эркин-Тоо, 1927. - №74, 76,78. 
 Көрктүү адабият менен акындарыбыз. - Ф.: Кызыл Кыргызстан, 1928. - №39, 41, 43, 47. 

 Колдонулган адабияттар 
 Кыргыз Республикасынын жазуучулары/Кыргыз Республикасынын Мамлекеттик интеллектуалдык менчик кызматы (Кыргызпатент)/Түзүүчүлөр: М. Ааматов, А.Чекиров, Ө.Калыева. – Б.: 2011. Т.2 – 456 б. ISBN 978-9967-26-379-6

Категория:Инсандар:Кыргызстан
Категория:Акындар
Категория: Кыргыз Республикасынын жазуучулары
Кабекова, Зоя Ивановна

Кабекова, Зоя Ивановна - акын, жазуучу. Россиянын Иваново шаарында 1927-жылы 13-ноябрда туулган. 1939-жылы үй-бүлөсү Ыраакы Чыгышка көчүп келип, 1945-жылы орто мектепти аяктагандан кийин 5-Ырааккы Чыгыш армиясынын ыр жана бий ансамблинде жалданып иштеген. 1947-жылы күйөөсү Кабеков Сафарбек менен Фрунзе шаарына туруктуу жашоого көчүп келишип, Курортология илим-изилдөө институтунда алгач китепканачы, андан соң китепкананын башчысы болуп иштеген. Бир эле мезгилде “Горные зори” адабий бирикмесинин мүчөсү жана “Тулпар” адабий бирикмесинин жетекчиси болгон. 

1982-жылы “Разговор на равных” аттуу биринчи ырлар жыйнагы “Кыргызстан” басмасында (“Мелодия любви” кассетасында) жарык көргөн. 

Анын ырлары жана макалалары республикалык гезиттерде, «Литературный Кыргызстан» журналында үзгүлтүксүз жарыяланган. 

1995-жылы Израилге репатриацияланган жана ал жакта адабий ишмердигин улантып келет.

«Второе дыхание» (Израиль: Петах-Тиква, 1997, 160 б.), «Мы из Холона» (Израиль, 1999,197 б.), «Страницы памяти» (Израиль: Холон, 2005, 196 б.), «Лодские страницы» (Израиль: Ганей-Авив, 2007, 142 б.) сыяктуу бир топ альманахтарды чыгарууга автор жана түзүүчү катары катышкан.

Согуш ардагерлеринин жана майыптарынын клубунун адабий бирикмесинин (Израиль, Холон ш.) жана пенсионерлердин адабий кружокторунун (Ганей-Авив) мүчөсү болгон. 2008-жылы Израиль мамлекетинин 60 жылдыгына жана немис улутчулдугунун үстүнөн болгон Улуу жеңиштин 63 жылдыгына арналган Ицхак Задман атындагы адабий конкурсунун лауреаты болгон. Учурда Ганей-Авивде (Израилде) жашайт.

 Жарык көргөн китептери 
Орус тилинде

Разговор на равных. Стихи. – Ф.: Адабият, 1982. – 54 с.

Разговор на равных. Стихи. – Ф.: Адабият, 1990. – 112 с.

Арча: Стихи. - Б.: Алтын Тамга, 2000. - 121 с.

Маленькие истории, смешные и не очень: Проза. - Израиль, 2002. - 139 с.

Повороты судьбы: Стихи. - Б.: Алтын Тамга, 2007. - 233 с.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

Категория: Кыргыз Республикасынын жазуучулары
Калдыбаев Курбанбай

Калдыбаев Курбанбай Өзгөн районунун Жалпак-Таш айылдык кеңешине караштуу Ак-Терек айылында 1938-жылы 20-мартта туулган. 

1945–1952-Жж. “Үлгүлүү” 7 жылдык мектепте окуп, кийин Куршабдагы В.Я.Ворошилов атындагы орто мектепти бүтүргөн. Кесиптик-техникалык окуу жайынын курсун аяктап, 2 жыл сатуучу болуп иштеген.

1960–1962-жж. Советтик Армиянын катарында кызмат өтөгөн.

1962–1967-жж. Фрунзе шаарындагы Кыргыз мамлекеттик университетинин филология факультетинде окуп, университеттин комсомол комитетинин катчысы болуп иштеп, артыкчылык диплому менен аяктаган. 

1967–1972-жж. Ош мамлекеттик педагогикалык институтунун филология факультетинде окутуучу болуп эмгектенген. 

1972–1974-жж. Ош облустук телерадио комитетинде редактор болуп иштеген. 

1984-жылы 46 жаш курагында жол кырсыгынан каза болгон. 

 Жарык көргөн китептери 
Тууган жерим-туу казыгым. – Ф.: Мектеп, -1973 – 38 б.

Кол табы. – Ф.: Кыргызстан, 1982, 72–б.

Сапар түйшүгү. ⁄ Түзгөн: А.Айтманбетов. – Б.: Айат, 2005. – 186 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Курманбеков Кадырбек

Курманбеков Кадырбек Өзгөн районунун Кыргызстан айылында 1946-жылы 16-июнда туулган. 

Эмгек жолун 1963-жылы “Ийри-Суу” совхозунда трактор айдоочу болуп иштөөдөн баштаган. 

1970-жылы Ташкендеги политехникалык институтун аяктап келип, “Ийри-Суу” совхозунда иш жүргүзүүчү болуп иштеген. 

1974-жылы Өзгөн ПМКсында начальник ПТО, 1975-жылы Ош обком комсомолунда командир ССО, 1976–1977-жж. Өзгөн райком комсомолунун биринчи катчысы, 1978-жылы Өзгөн № 38 кесиптик-техникалык окуу жайынын директору, 1979–1982-жж. Өзгөн райондук аткаруу комитетинин төрагасынын орун басары, 1983–1987-жж. Алай районундагы Алан ПМКсынын начальниги болуп иштеген.

1987-жылы “Ийри-Суу” совхозунда, 2004–2009-жж. Чаңгет айыл өкмөтүнүн башчысы болуп иштеп, пенсияга чыккан.

Жарык көргөн китеби

 Кыргыз тилинде 
Ата журтка арзуу. – Б.: Басма-Тамга, 2008. – 180 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Кененбаев Дүйшөналы

Кененбаев Дүйшөналы – акын. Нарын районунун Таш-Башат айылында 1934-жылы туулган.

Анын ырлары 1960-жылдан тартып республикалык гезиттерде жарык көрүп келген. Республиканын ар түрдүү басмаларында ырлар жыйнактары басылып чыгарылган. 

Анын ырларына композиторлор Ж.Шералиев жана С.Бактыгулов тарабынан обондор жазылып, радио жана телекөрсөтүү аркылуу Кыргызстандын эл артисттери аткарууда.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Рахман уулу Бекмырза

Рахман уулу Бекмырза (1962-2008) - жазуучу, акын жана сүрөтчү. Кара-Кулжа районунун Кан-Коргон айылында 1962-жылы 19-октябрда туулган. 1979-жылы Жусуп Мамыр атындагы орто мектепти, 1983-жылы Ош мамлекеттик педагогикалык институтунун филология факультетин бүтүргөн. 

1984-1991-жж. Баткен районунун “Чек” жана “Ленин” орто мектептеринде мугалим, класстан тышкары иштер боюнча директордун орун басары, 1994-жылы “Чалкан” журналынын башкы редактору, 1995-жылы “Күлкү” жана “Сүйүү” гезиттеринде башкы редактор, 1997-жылы “Аалам” гезитинде редактордун орун басары, 1998-жылы Кыргызстан Жазуучулар союзунун Көркөм адабиятты жайылтуу бюросунда кабарчы болуп иштеген. 

Анын чыгармалары райондук «Коммунизм үчүн» гезитине ырлары, макалалары басылып, студенттик кезде облустук, республикалык гезит, журналдарда жарыяланган.

Ал “Сен сүйгөн обон”, “Кадыр түн”, “Таңшы обон”, “Сезим кайрыктары” сыяктуу обондуу ырлардын жыйнактарын түзүп, басмадан чыгарган.

Б. Рахман уулу “Сүйүү”, “Күлкү” гезиттеринин уюштуруучусу жана редактору болгон. Мындан сырткары “Өрүк кыз”, “Жубайыма”, “Бир тал чач” ж.б. ондон ашык обондуу ырларды да жараткан. 

2003-жылы тарткан сүрөттөрү боюнча Сүрөтчүлөр союзунан “Мыкты сүрөтчү-карикатурист” диплому менен сыйланган.

2005-жылы “Түгөлбай Ата” коомунун сыйлыгын алган.

 Жарык көргөн китептери 
 Кыргыз тилинде 
Күн жүрүш: Ырлар жана пародиялар. – Б.: Элпек, 1999. – 94 б.

Министрдин кызынын махабаты: Роман. – Б.: Фест, 2002, 2003, 2004, 2005, 2006, 2007, 2008, 2009. – 200 б.

Балекеттүү “Байтал” базар: Детектив. – Б.: Фест, 2002, 2007, 2008. – 109 б. 

Алайдан чыккан атактуу ууз. – Б.: Фест, 2002. – 85 б.

Куйкум сөздүү куудулдар. – Б.: Фест, 2002. – 111 б.

Рэкет: Аңгемелер, повесть. - Б.: Фиеста-Бланка, 2002. – 150 б.

Төрөбек балбан: Тарыхый повесть. – Б.: Фест, 2003. – 147 б.

Негр бала, атаң кайда?.. Детектив. – Б.: Фест, 2004, 2007, 2008. – 223 б.

Кытайдан качкан келин. Повесть. – Б.: Фиеста-Бланка, 2005, 2006, 2007, 2008, 2009. – 157 б.

Моджахеддин кайгысы. Повесть. – Б.: Фест, 2006. – 126 б.

Камчы сап жана казына. Балдар үчүн жомоктор. – Б.: Фест, 2004, 2005, 2006, 2007, 2008. – 45 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Турдакунова Шарапат

Турдакунова Шарапат - жазуучу, журналист, диктор. Балыкчы шаарында 1947-жылы 1-декабрда туулган. 1966-жылы Караколдогу мектеп-интернатын аяктап, 1966-жылы Актерлор үйүндөгү жаштар театрын уюштуруунун аракетиндеги алгачкы топ менен окуган. 1966-жылдын апрель айынан Кыргыз радиосунда диктор, 1970-1979-жж. Ош облустук телерадиодо диктор болуп иштеп, 1974-1979-жж. Ош мамлекеттик педагогикалык институтунун филология факультетинен билим алган. 

1979-1982-жж. Ош облустук радионун бөлүм башчысы, 1982-жылдан Кыргыз улуттук телерадио компаниясында иштеп келген. 

Ш.Турдакунова «Ишкер айым» телесынагынын, «Бала тарбиясы жана бүгүнкү күн», «Кырдаал», «Кызматтан кийин аттуу сатиралык клуб», «Бабалардан калган сөз» ж.б. көптөгөн долбоорлордун автору. 

2000-жылы «Кыргыз телерадиокомпаниясынын отличниги» наамына, 2004-жылы Кыргыз Өкмөтүнүн Ардак грамотасына, 2004-жылы «Кыргыз маданиятынын мыкты кызматкери» төш белгисине ээ болгон.

1996-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
 Кыргыз тилинде 
Толкундар: Аңгемелер. - Ф.: Мектеп, 1980. - 64 б.

Алтын дарбаза: Аңгемелер. - Ф.: Мектеп, 1986. - 72 б.

Аккуулар сени сагынат: Повесттер, пьесалар. - Б.: Бийиктик, 2003. - 192 б.

Чалмакей: Тамашалуу аңгемелер, монологдор, сценкалар, котормолор. - Б.: Бийиктик, 2003. - 64 б.

Үмүтүмдүн каркырасы: Повесть, аңгемелер, пьесалар, монологдор. - Б.: Бийиктик, 2003. - 148 б.

Орус тилинде

Прости меня, незнакомка: Повести, рассказы. - Б.: Бийиктик, 2003. - 152 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Айжаркын Эргешова

Кыскача өмүр таржымалы 
Эргешова Айжаркын – 1973-жылы Оштун Ноокат районуна караштуу Кичи-Алай өрөөүндө туулган. 

1989-жылы орто мектепти, 1998-жылы Ош мамлекеттик университетинин Кыргыз тили жана адабияты факультетин артыкчылык диплому менен аяктаган.

1998-жылы «Сиз» аттуу ырлар жыйнагы үчүн Жолон Мамытов атындагы Республикалык сыйлыкка татыган. 

2005-жылы «Жүрөктөгү арал» ырлар жыйнагы жарыкка чыгып, бул китеби үчүн «Алыкулдун ак боз аты» сыйлыгынын дипломанты болгон. 

1998-2002-жж. Ош шаарындагы Курманжан датка гимназия мектебинде мугалим болуп эмгектенген.

Ош мамлекеттик университетинин алдындагы атайын гимназияда мугалим катары иштеген. 

Кыргыз Республикасынын Жогорку Кеңешинин депутаты Т.Балтабаевдин жардамчысы, Кыргыз Республикасынын Жогорку Кеңешинин депутаты Б.Бешимовдун жардамчысы болуп иштеп келген.

 Поэзия 
Айжаркын Эргешованын "Кусалык" аттуу ырынан үзүндү.

Сен мейли алыс болгун дил тумарым 
Көз жетип, кол жетпеген мунарыктай. 
Жашоодо жашайм башка адам болуп, 
А дилим сени менен жүрөт кыйбай… 

Жаныңда жалбарамын карегиңе, 
Чачыңды сылайт ысык алаканым. 
Туямын энтиккениң кулак түптөн, 
Угамын жүрөгүңдүн туйлаганын… 

Кучагың алсыратып.., калтыратып, 
Унутам өлүм барын, арман барын. 
Жумулат муң түнөгөн каректерим, 
Төгүлөт далым ылдый кундуз чачым. 

Дилимди мемиреткен коңур үнүң, 
Добушу кеч күздөгү каркыранын… 
Шыбырың көл шоокуму, а колдоруң, 
Дарысы арманы арбын жалгыз жандын… 

А бирок мунун баары кыял жаным, 
Мен муну туйган кезде ыйлап алдым… 

 * *
Мен сенден, сен менден тымызын,

Издейбиз бактынын ачкычын,

Күтөбүз үмүттөн, эртеңден,

Билбейбиз а бирок тапчу ким...

Ишенүү, айрылуу окшош жол.

Бастык биз аягы бүтпөдү..,

Тартылдык бейтааныш болсок да,

Үмүткөр пендебиз, анткени.

Мен сенден алыста бактысыз,

Сен менден алыста муңдуусун.

Тилектер эртеңге жетелейт,

Тагдырдын не дээрин ким билсин...

 Жарыкка чыккан китептери 
Сиз: Ырлар. – Ош: Облбасмаканасы, 1998. - 120 б.

Жүрөктөгү арал: Ырлар жана проза жыйнагы. - Б., 1995. - 180 б.

Адашкан жаз: Проза жыйнагы. - Б., 2011. - 248 б.

 Колдонулган адабияттар 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Сиз: Ырлар. – Ош: Облбасмаканасы, 1998. - 120 б.
Жүрөктөгү арал: Ырлар жана проза жыйнагы. - Б., 1995. - 180 б.

 Шилтемелер 
 http://kmb3.kloop.kg/index.php/2012/04/18/ajzharky-n-e-rgeshova/ 
 http://www.imp.kg/intervu/view/id/562
 http://www.presskg.com/as/10/0401_12.htm 

Категория: Кыргыз Республикасынын жазуучулары
Категория: Кыргыз адабияты
Категория: Кыргыз поэзиясы
Категория: Акындар
Категория: Таажы-2012
Категория: Инсандар
Эргешов Тургунбай

Эргешов Тургунбай – акын. Кара-Кулжа районунун Чалма айыл өкмөтүнө караштуу Буйга айылында жарык дүйнөгө келген. 

1974-жылы Кыргыз мамлекеттин университетин сырттан окуп бүтүргөн

Акындын ырлары окуучулук күндөрүнөн баштап эле мезгилдүү басма сөз беттеринде жарык көрүп келген.

Ал 1984-жылы катуу оорудан дүйнөдөн кайткан.

Акындын ырлары эл ичинен жыйналып, 1993-жылы “Өлбөгөн жанга жаз келер” 2006-жылы “Булбулдардын тукуму аз” деген аталыштарда жарык көргөн.

 Жарык көргөн китептери 
 Кыргыз тилинде 
Өлбөгөн жанга жаз келет: Ырлар. – Б., 1993. – 56 б.

Булбулдун тукуму аз: Бийиктик, 2006. 200 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Талдык ашуусу

Талдык ашуусу — Алай кырка тоосунда жайгашкан. Алай жана Гүлчө өрөөндөрүн байланыштырат. Бийиктиги 3615 м. Белинде девондун кумдук, чополуу сланец, акиташ теги, капталдарында карбондун акиташ тектери чыгып жатат. Түндүк бети тик (55—60°), жол 12 айланма болуп аркылуу көтөрүлөт; альп жана субальп ландшафты мүнөздүү. Түштүгү жантайыңкы. Ашуу аркылуу Ош — Хорог авто жолу өтөт.
thumb|Бул ашууну изилдеген Юрий Францевич Грушкого коюлган эстелик

 Колдонулаган адабияттар 
Кыргызстандын географиясы/Мамлекеттик тил жана энциклопедия борбору. - Б.:2004. ISBN 9967-14-006-2

Категория: Кыргызстандын географиясы
Категория: Ашуулар
«Акжакачандардын» кылмыштуулугу

«Акжакачандардын» кылмыштуулугу – мамлекеттик иш-милдеттерин жүзөгө ашырууга ыйгарым укуктуу кызмат адамдары (чиновниктер) жасаган кылмыштардын жыйындысынын шарттуу аталышы. Түшүнүк илимий жүгүртүмгө америкалык кылмыштаануучу Э. Сатерленд тарабынан киргизилген.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
«Коркунучтуу абал» теориясы»

«Коркунучтуу абал» теориясы» – адамдардын бир бөлүгүнүн кылмыш жасоого алдынала ыктуулугунун (артыкча ынтаалуулугунун) психологиялык (же социалдык шартталгандыгынын) далилденүүсүнө негизделген кылмыштуулук себебинин концепциясы. Ушул жагынан алганда, «коркунучтуу абалда» турган адамдар (аларга кесипкөй жана «оңолбос» кылмышкерлер кирет) коомдон бөлүү максатында алдынала камакка алынууга тийиш.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
«Кыска» вексель

«Кыска» вексель – көрсөтүлөрү менен же кыска убакыт ичинде (10 күндөн узак эмес) төлөнө турган вексель.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
«Порттук» коносамент

«Порттук» коносамент – али портко келе элек, кемеге жүктөө үчүн кабыл алынган, жүккө товар башкаруучу документ.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
«Салык башкалкасы»

«Салык башкалкасы» – салыктык жана башка жеңилдиктерди берүү менен, чет жактан каржы капиталын тартуу саясатын жүргүзгөн чакан мамлекеттер менен аймактар. Кээде салыктан жеңилдетүү кирешелердин айрым түрлөрүнө гана таандык болот: м.: Люксембургда банктар үчүн жеңилдетилген салык тартиби бар. Оффшордук аймактардан (борбордон) айырмаланып, «С. б-да» аргандай жеңилдиктер чет өлкөлүк гана эмес, жергиликтүү компанияларга да каралган.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
«Унчукпас» акцепт

«Унчукпас» акцепт – төлөм талабы кабылданган шартта төлөөдөн баш тартуунун (белгилүү убакыттын ичинде) жоктугу (кара:Терс акцепт).

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Аба мыйзамдары

Аба мыйзамдары – авиация тармагындагы ишмердикти жана аба мейкиндигин пайдалануу боюнча мамилелерди жөнгө салуучу ченемдик укуктук актылардын жыйындысы.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр